Foto: REUTERS/Juan Medina BMT normalariga muvofiq, Venesuela BMT Bosh assambleyasi doirasida qarzlari tufayli ovoz berish huquqidan vaqtinchalik mahrum etildi. Bu haqda RIA «Novosti» xabar tarqatdi. Venesueladan tashqari, 2018 yil yanvar oyi oxiriga kelib qarzdorlar ro‘yxatidan Markaziy Afrika Respublikasi, Dominika, Ekvatorial Gvineya, Grenada, Liviya, Surinam va Yaman ham joy olgan. Venesuela 2017 yilda ham BMTda ovoz berish huquqidan mahrum etilgandi. Eslatib o‘tamiz, avvalroq Venesuelada inflyatsiya 4000 foizdan oshib ketgandi.